pythainlp/thai-wiki-dataset-v4 huggingface dataset:
เชิดชัย ตันติศิรินทร์

รองศาสตราจารย์ นายแพทย์ เชิดชัย ตันติศิรินทร์ (เกิด 10 กันยายน พ.ศ. 2493) เป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตกรรมการผู้ช่วยรัฐมนตรี (เศรษฐา ทวีสิน) อดีตกรรมการแนวร่วมประชาธิปไตยต่อต้านเผด็จการแห่งชาติ (นปช.)
ประวัติ.
เชิดชัย เกิดเมื่อวันที่ 10 กันยายน พ.ศ. 2493 ที่อำเภอเขมราฐ จังหวัดอุบลราชธานี เป็นบุตรนายนฤทธิ์ นางมุ้ย ตันติศิรินทร์ เป็นน้องชายแท้ๆ ของ พลตำรวจเอกชิดชัย วรรณสถิตย์ รักษาการนายกรัฐมนตรีในสมัยรัฐบาล ทักษิณ ชินวัตร เพียงแต่ใช้คนละนามสกุล สำเร็จการศึกษาระดับปริญญาตรีวิทยาศาสตรบัณฑิต (วท.บ.) สาขาวิทยาศาสตร์การแพทย์ ระดับปริญญาโท แพทย์ศาสตรบัณฑิต (พบ.) สาขาแพทย์ศาสตร์ และประกาศนียบัตรชั้นสูง สาขาศัลยศาสตร์ จากมหาวิทยาลัยมหิดล รวมถึงปริญญาตรี นิติศาสตร์บัณฑิต (นบ.) สาขานิติศาสตร์ จากมหาวิทยาลัยรามคำแหง นายแพทย์ เชิดชัย ตันติศิรินทร์ สมรสกับ ผู้ช่วยศาสตราจารย์ พรรณวดี ตันติศิรินทร์ (สกุลเดิม: ประยูรคำ) ซึ่งเป็นประธานสภาคณาจารย์ มหาวิทยาลัยขอนแก่น และอดีตแกนนำคนเสื้อแดง จังหวัดขอนแก่น เมื่อเดือนเมษายน พ.ศ. 2519 มีบุตร 2 คน
ในขณะที่เขาอยู่ระหว่างการศึกษา เคยได้เข้าร่วมกิจกรรมและได้รับมอบหมายให้ทำหน้าที่กรรมการศูนย์กลางนิสิตนักศึกษาแห่งประเทศไทย ในปี พ.ศ. 2516
การทำงาน.
เชิดชัย ตันติศิรินทร์ รับราชการเป็นแพทย์ในสังกัดกระทรวงสาธารณสุข และเป็นอาจารย์ประจำคณะแพทยศาสตร์ มหาวิทยาลัยขอนแก่น ต่อมาในปี พ.ศ. 2553 ได้เข้าร่วมกิจกรรมทางการเมืองกับแนวร่วมประชาธิปไตยต่อต้านเผด็จการแห่งชาติ (นปช.) และได้รับแต่งตั้งเป็นกรรมการกลาง และเป็นแกนนำภาคอีสาน
ในปี พ.ศ. 2554 ได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ ในนามพรรคเพื่อไทย ลำดับที่ 50 และได้รับเลือกตั้งเป็นสมาชิกสภาผู้แทนราษฎรสมัยแรก ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 43
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคไทยรักษาชาติ ลำดับที่ 17 แต่พรรคไทยรักษาชาติ ถูกศาลรัฐธรรมนูญตัดสินยุบพรรคก่อนวันเลือกตั้ง อีกสี่ปีต่อมาเขาย้ายกลับไปสังกัดพรรคเพื่อไทยและลงสมัครรับเลือกตั้ง ส.ส. เป็นการทั่วไปในระบบบัญชีรายชื่อ ลำดับที่ 35 และเมื่อณณัฏฐ์ หงษ์ชูเวช ลาออกจาก ส.ส. เพื่อดำรงตำแหน่ง รองเลขาธิการนายกรัฐมนตรีฝ่ายการเมือง เชิดชัยจึงได้รับการเลื่อนลำดับบัญชีรายชื่อเป็นสมาชิกสภาผู้แทนราษฎร
ไดอานา ครอลล์

ไดอานา ยีน ครอลล์ (Diana Jean Krall) เป็นนักร้อง นักเปียโน และนักแต่งเพลงแจ๊สชาวแคนาดา มีผลงานยอดขายอัลบัมในสหรัฐอเมริกามากกว่า 6 ล้านแผ่น และมากกว่า 15 ล้านแผ่นทั่วโลก เธอได้รับการจัดอันดับโดยนิตยสารบิลบอร์ด เป็นศิลปินแจ๊สที่มียอดขายสูงสุดเป็นอันดับสองในรอบทศวรรษ 2000 รองจาก นอราห์ โจนส์ เธอสมรสกับเอลวิส คอสเทลโล นักดนตรีร็อกชาวอังกฤษ ตั้งแต่ปี 2003 และปัจจุบันยังเป็นผู้แต่งคำร้องให้กับผลงานใหม่ของสามีและของตัวเธอเองด้วย
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
มกุฏพันธนเจดีย์

มกุฏพันธนเจดีย์ เป็นสถูปโบราณที่ถูกสร้างขึ้นตรงสถานที่ถวายพระเพลิงพระพุทธสรีระของ พระพุทธเจ้า 
มกุฏพันธนเจดีย์ได้ถูกสร้างขึ้นในรัชสมัย พระเจ้าอโศกมหาราช บริเวณด้านตะวันออกของ เมืองกุสินารา หรือปัจจุบันคือ ตำบลกาเซีย รัฐอุตตรประเทศ ตรงบริเวณที่ถวายพระเพลิงพระพุทธสรีระของพระพุทธเจ้าใน วันอัฏฐมีบูชา เดิมทีบริเวณมกุฏพันธนเจดีย์เป็นเชิงตะกอนไม้จันทน์หอมเพื่อใช้สำหรับถวายพระเพลิงพระพุทธสรีระของพระพุทธเจ้า ต่อมาพระเจ้าอโศกมหาราชจึงสั่งให้สร้างพระสถูปครอบบริเวณนั้นลง แต่สมัยต่อมาเมืองกุสิรานาถูกรุกรานและพระสถูปองค์นี้ถูกทำลายลงเหลือเพียงแต่ซากปรักหักพัง ภายหลังได้มีการค้นพบเป็นซากพระสถูปขนาดใหญ่ดังที่เห็นในปัจจุบัน ซึ่งต่อมารัฐบาลอินเดียได้เข้ามาบูรณะซ่อมแซมพระสถูปองค์นี้ไว้อย่างดี ถ้าวัดรอบฐานของพระสถูปองค์นี้มีความยาวทั้งหมด 46.14 เมตร ส่วนเส้นผ่าศูนย์กลาง 37.18 เมตร
เอลวิส คอสเทลโล

เอลวิส คอสเทลโล (Elvis Costello) เป็นชื่อในการแสดงของ ดีแคลน แพทริก แมกมานัส (Declan Patrick MacManus) นักร้อง นักแต่งเพลงชาวอังกฤษ เป็นหนึ่งในผู้บุกเบิกดนตรีแนวพังก์และนิวเวฟของอังกฤษ ในช่วงกลางถึงปลายทศวรรษ 1970 เป็นผู้ก่อตั้งวง ดิแอทแทร็กชันส์ ซึ่งได้รับการยอมรับ ได้รับการบรรจุชื่อในหอเกียรติคุณร็อกแอนด์โรลล์ ในปี 2003 และได้รับการจัดอันดับโดยนิตยสารโรลลิงสโตนส์ ติดอันดับ 80 จาก 100 ศิลปินผู้ยิ่งใหญ่ ในปี 2004 
ชื่อ เอลวิส คอสเทลโล มาจากชื่อหน้าของเอลวิส เพรสลีย์ และชื่อ "เดย์ คอสเทลโล" (Day Costello) เป็นชื่อที่ใช้ในการแสดงดนตรีของ รอสส์ แมกมานัส บิดาของเขา ที่เป็นนักดนตรีเช่นกัน
เจตกร มีโชคชัย

เจตกร มีโชคชัย ชื่อเล่น ต้น เป็นนักกีฬาขี่ม้ามาราธอน (Endurance) ทีมชาติไทย ผู้ขี่ม้าสายพันธุ์อาราเบียนสีเทาชื่อ "อารากอน"
ประวัติ.
เจตกร มีโชคชัย เริ่มขี่ม้าแบบคาวบอยมา 7 ปี ก่อนที่จะเข้าแข่งขันกีฬาขี่ม้ามาราธอน โดยมียอดชาย มีโชคชัย ผู้เป็นบิดาทำหน้าที่เป็นผู้ฝึกสอน และเจตกรได้เข้าร่วมการแข่งขันกีฬาขี่ม้าในกีฬาแห่งชาติครั้งที่ 41 ที่จัดขึ้น ณ จังหวัดเชียงใหม่ ทั้งในประเภททีมและบุคคล โดยเป็นตัวแทนจากสังกัดนครราชสีมา รวมถึงกีฬาขี่ม้าในกีฬาแห่งชาติครั้งที่ 42 ที่จัดขึ้น ณ จังหวัดสุพรรณบุรี โดยได้สองเหรียญเงิน จากประเภทบุคคลและประเภททีม และกีฬาขี่ม้าในกีฬาแห่งชาติครั้งที่ 43 ที่จัดขึ้น ณ จังหวัดนครราชสีมา ซึ่งได้เหรียญทองจากประเภททีม และเข้าคัดตัวนักกีฬาขี่ม้าทีมชาติไทย เมื่อปี พ.ศ. 2556 จนได้เป็นตัวแทนทีมชาติไทยเข้าร่วมการแข่งขันปรีซีเกมส์ และซีเกมส์ ณ ประเทศพม่า
เนตติวิภาวินี

เนตติวิภาวินี เป็นคำอธิบายคัมภีร์เนตติปกรณ์ แต่งในยุคหลังของวรรณคดีบาลี กล่าวคือแต่งขึ้นในภูมิภาคเอเชียตะวันออกเฉียงใต้ ซึ่งต่างจากยุคต้นของวรรณคดีบาลี ซึ่งคัมภีร์ส่วนใหญ่แต่งขึ้นในลังกาหรืออินเดียใต้ โดยในการสังคายนาครั้งที่ 6 ที่ประเทศพม่า ได้มีการจัดหมวดคัมภีร์เนตติวิภาวินีไว้ในกลุ่มคัมภีร์หมวดขุททกนิกาย เป็นส่วนขยายของคัมภีร์เนติปกรณ์ ซึ่งรจนาโดยพระมหากัจจายนะเถระ โดยคัมภีร์เนติปกรณ์ เองนั้นก็รจนาขึ้นเพื่อขยายความพระสุตันตปิฎก หมวดขุททกนิกายนั่นเอง
ผู้แต่ง.
เนตติวิภาวินี เป็นผลงานของพระสัทธรรมปาละเถระ ซึ่งเป็นพระอาจารย์ของพระมหาธรรมราชาของพม่า โดยพระเถระได้รับการอาราธนาจากอำมาตย์ผู้มีชื่อว่า อนัตสุติ ให้รจนาคัมภีร์ขึ้น อย่างไรก็ตาม นามของพระเถระผู้รจนา มีการระบุต่าง ๆ กันออกไปตามที่ปรากฏในฉบับต่าง ๆ เช่น พระสมันตะ บ้าง หรือพระสัมพันธะปาล บ้าง 
คัมภีร์นี้ รจนาเสร็จสิ้นเมื่อยามอาทิตย์อุทัยของวันขึ้น 4 ค่ำ เดือน 9 จ.ศ. 426 ตรงกับปี พ.ศ. 2108 ในรัชกาลของพระมหาธรรมราชาแห่งพม่า ซึ่งจากการตรวจพบว่า พระนามพระมหาธรรมราชานั้น เป็นพระนามอย่างเป็นทางการของของพระเจ้าบุเรงนอง (บะยิ่นเหน่าว์) ผู้ทรงครองราชย์ในระหว่างปี พ.ศ. 2094 – พ.ศ. 2124 โดยในจารึกที่ระฆัง ณ พระมาหเจดีย์ชเวซีโกนระบุพระนามเต็มของพระองค์ไว้ว่า "ศรีปรมะ มหาธัมมะราช"
เนื้อหา.
เนื้อหาของเนตติวิภาวินีเริ่มต้นด้วยปณามคาถาแสดงการบูชานอบน้อมพระรัตนตรัย และระบุถึงเจตนารมณ์ที่รจนาคัมภีร์ฉบับนี้ว่า เพื่อเกื้อกูลคำสอนของสมเด็จพระสัมมาสัมพุทธเจ้า จากนั้นเป็นการบรรยายความเพื่อให้อรรถาธิบายเพิ่มเติมคัมภีร์เนติปกรณ์ให้ชัดเจนยิ่งขึ้น ในลักษณะเดียวกับอรรถกถาเนติปกรณ์ และจบท้ายด้วยนิคมคาถา 
ต่อไปนี้ เป็นปณามคาถาของเนตติวิภาวินี หรือ คันถะรัมภะกถา
ยะชิตัพพังยะชิตวานะ นะมิตัพพังนะมามะหัง
ยะชะนาทยานุภาเวนะ อันตะราเยชหังสะทา
เยนะ ยา ระจิตาเนตติ เยนะสาอนุโมทิตา
เยหิสังวัณณะนากะตา เตสานุภาวะนิสสิโต
กิญจิกิญจิสะริตวานะ ลีนาลีนานุสันธยาทิง
กะริสสัง ชินะสุตานัง หิตัง เนตติวิภาวะนัง
อัปปะเมยยะคุโณ มหาธัมมะราชะวหะโย ภะเว
อัจฉริโย อัพภุโต โย โพธิสัมภาระปูระโณ
นานารัฏฐิสสาริสสาโร เสฏโฐ สาสนะปัคคะโห
ปาสังสะราชะปาสังโส นะราจินเตยยะจินตะโก
จินติกะการะโก ราชา สิรัฏฐิมาละปาละโก
อะเชยยะเชยยะโก มหาเจตยาทิการะโก สะทา 
อัสสามัจเจนะ พยัตเตนะ ชินะจักกะหิตัตถินา
อนันตะสุตินาเมนะ สักกัจจัง อภิยาจิโต
กามัง สังวัณณะนา กถา เถราสัพเภหิ คัมภีรา
คัมภีรัตตา ตุ ชานิตุง ชินะปุตเตหิ ทุกกะรา
ตัสมา ยาจิตานุรูเปนา กะริสสังสาทะรัง สุณะ
สิสสะสิกขะนะยานุคัง โยตตัง เนตติวิภาวินันติ
การแพร่หลายในประเทศไทย.
เนตติวิภาวินี ปรากฏอยู่ในประเทศไทยมาช้านาน ในรูปแบบของคัมภีร์ใบลานอักษรขอม แต่ไม่ปรากฏว่า ผู้ศึกษาพุทธศาสนาในประเทศให้ความสนใจมากนัก ตรงกันข้ามกับต่างประเทศ มีความใส่ใจศึกษารเนตติวิภาวินีพอควร มีการถอดเนื้อหาภาษาบาลีเป็นภาษาอังกฤษ และมีการจัดหมวดหมู่อย่างเป็นทางการในการสังคายนาครั้งที่ 6 ที่ประเทศพม่า และในปี พ.ศ. 2525 ได้มีการปริวรรตคัมภีร์เนตติวิภาวินีเป็นภาษาไทยเป็นครั้งแรก โดยมูลนิธิภูมิพโลภิกขุ
หญ้ากาย

หญ้ากาย ชื่อวิทยาศาสตร์: "Eulalia siamensis" เป็นพืชวงศ์หญ้า กอใหญ่ ก้านช่อดอกสูงกว่ากอ ช่อดอกออกที่ปลายก้าน แตกออกจากจุดเดียวกัน ผลขนาดเล็ก ออกดอกช่วงตุลาคม – พฤศจิกายน พบในทุ่งหญ้าบนที่สูงที่จังหวัดเชียงใหม่และจังหวัดเลย พบครั้งแรกในประเทศไทยเมื่อ 11 พฤศจิกายน พ.ศ. 2454 ที่ดอยสุเทพ จังหวัดเชียงใหม่ โดยหมอคาร์ ชาวไอริช ชื่อสปีชีส์ตั้งเป็นเกียรติแก่ประเทศไทย
วายเดอะเทียส์

เพลง why the tears ภาษาจีนแมนดาริน ขับร้องโดย ธงไชย แมคอินไตย์ เพลงพิเศษเพื่อจัดทำมิวสิควิดีโอโปรโมทการท่องเที่ยวไทย จัดทำขึ้นเป็นพิเศษ เพื่อนำไปเผยแพร่ใน 5 ประเทศแถบเอเชีย ได้แก่ จีน ฮ่องกง มาเลเซีย ไต้หวัน และสิงคโปร์ เพื่อสื่อสารกับกลุ่มเป้าหมายชาวจีน ซึ่งเป็นนักท่องเที่ยวกลุ่มใหญ่และมีกำลังซื้อสูง นับเป็นตลาดดาวรุ่งในระดับโลก นอกจากมิวสิควิดีโอดังกล่าวจะครอบคลุมประเทศในแถบเอเชียแล้ว ยังเผยแพร่ที่ไชน่าทาวน์ในทวีปยุโรปและออสเตรเลียตามแนวคิด “Amazing Thailand : Always Amazes You” บอกเล่าเรื่องราวแนะนำสถานที่ท่องเที่ยวผ่านบทเพลงและมิวสิควีดีโอภาษาจีนที่ขับร้องเป็นครั้งแรก โดย เบิร์ด-ธงไชย แมคอินไตย์ แปลงมาจากเพลง "ร้องไห้ทำไม" จากอัลบั้มอาสาสนุก เผยแพร่ตุลาคม 2554
สถานที่ถ่ายทำมิวสิค.
สถานที่ท่องเที่ยวที่สวยงามและน่าประทับใจในประเทศไทยเผยแพร่สู่ชาวโลก อาทิ ชายทะเลหัวหิน ชายหาดเขาเต่า ศูนย์ศึกษาธรรมชาติ(บึงบัว) ในอุทยานแห่งชาติเขาสามร้อยยอด จ.ประจวบ- คีรีขันธ์ อุทยานประวัติศาสตร์พระนครคีรี (เขาวัง) จ.เพชรบุรี รวมถึง สถานที่ท่องเที่ยวสำคัญในกรุงเทพ- มหานคร เช่น พระบรมมหาราชวัง วัดพระศรีรัตนศาสดาราม (วัดพระแก้ว) ตลาดนัดสวนจตุจักร เสาชิงช้า ย่านการค้าเยาวราช วัดสระเกศ (ภูเขาทอง) เป็นต้น เพื่อเป็นเรื่องราวสื่อสารถึงผู้คนทั่วโลก ผ่านเสียงดนตรีและทัศนียภาพของเมืองไทย ให้เกิดความประทับใจในสายตาชาวต่างประเทศ อันเป็นจุดเชื่อมหัวใจของผู้รักการเดินทางทั่วโลก ตามแนวคิด Amazing Thailand : Always Amazes You”
เนื้อเรื่องมิวสิค.
เป็นเรื่องราวของทัวร์ไกด์หนุ่มไทยกับหญิงสาวชาวจีนที่บังเอิญมาพบกันในกรุ๊ปทัวร์ขณะกำลังนำเที่ยวเมืองไทย ทั้งคู่ได้เที่ยวชมสถานที่ท่องเที่ยวที่มีชื่อเสียงของประเทศไทย ท่ามกลางบรรยากาศของความสวยงามและมีเสน่ห์ของเมืองไทย และได้สร้างประสบการณ์สุดแสนประทับใจด้วยกันตลอดระยะเวลาของการเดินทางท่องเที่ยว ทั้งคู่จึงเกิดความรู้สึกพิเศษต่อกันในที่สุด แต่ภายใต้การจับตาดูของแฟนหนุ่ม
จุกนกยูง

จุกนกยูง ชื่อวิทยาศาสตร์: "Eriocaulon siamensis" เป็นพืชล้มลุกในสกุลกระดุม วงศ์ Eriocaulaceae ลำต้นสั้นมากหรือเป็นเหง้าสั้นๆ ใบสีแดงเป็นกระจุกอยู่โคนต้น ก้านช่อดอกมีจำนวนมาก ยาวกว่าใบ ช่อดอกสีขาวรูปครึ่งวงกลมหรือทรงกลมออกดอกช่วงตุลาคม-กุมภาพันธ์ กระจายพันธุ์ในภาคตะวันออกเฉียงเหนือของไทย พบครั้งแรกโดย ศ.ดร. เต็ม สมิตินันท์ เมื่อ 14 กรกฎาคม พ.ศ. 2502 ที่ภูกระดึง จังหวัดเลย ชื่อสปีชีส์ตั้งเป็นเกียรติแก่ประเทศไทย
วงศ์กระดุมเงิน

วงศ์กระดุมเงิน หรือ "" เป็นวงศ์ของพืชใบเลี้ยงเดี่ยวในอันดับ Poales ประกอบด้วยสมาชิก 1,150-1,200 ใน 10 สกุล แพร่กระจายทั่วไป โดยเฉพาะในเขตร้อนของอเมริกา มี 16 สปีชีส์ที่พบในสหรัฐอเมริกาส่วนใหญ่อยู่ในรัฐทางใต้ ตั้งแต่แคลิฟอร์เนีย ถึง ฟลอริดา มีเพียงสองสปีชีส์พบในแคนาดาและมีเพียงสปีชีส์เดียว ("Eriocaulon aquaticum") ที่พบใน ยุโรป ส่วนใหญ่เป็นพืชล้มลุกหลายฤดู
เทศบาลตำบลบ้านเพ

เทศบาลตำบลบ้านเพ เป็นเทศบาลตำบลแห่งหนึ่งตั้งอยู่ในเขตอำเภอเมืองระยอง จังหวัดระยอง โดยห่างจากตัวเมืองระยองประมาณ 20 กิโลเมตร และห่างจากกรุงเทพมหานครตามถนนสุขุมวิทเป็นระยะทาง 200 กิโลเมตร
ประวัติ.
เทศบาลตำบลเพ ได้เปลี่ยนแปลงฐานะจากสุขาภิบาลตำบลบ้านเพตั้งแต่ปี พ.ศ. 2542 เช่นเดียวกับสุขาภิบาลอื่น ๆ ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542 เทศบาลตำบลบ้านเพประกอบด้วยชุมชน จำนวน 23 ชุมชน หมู่บ้านจำนวน 6 หมู่บ้าน มีเนื้อที่ 28.7 ตารางกิโลเมตร
สภาพทั่วไป.
จังหวัดระยองตั้งอยู่ในพื้นที่ชายฝั่งทะเลภาคตะวันออกของประเทศไทย มีชายฝั่งทะเลยาวประมาณ 100 กิโลเมตร มีเนื้อที่ 3,552 ตารางกิโลเมตร เป็นแหล่งอาหารทะเล และผลไม้นานาชนิด เป็นเมืองอุตสาหกรรม และเป็นที่ตั้งของโครงการพัฒนาพื้นที่ชายฝั่งทะเลตะวันออก ซึ่งมีความสำคัญต่อการพัฒนาเศรษฐกิจของประเทศ รวมทั้งเป็นเมืองท่องเที่ยวชายทะเลที่สำคัญ
จักรพรรดิจุนโตกุ

จักรพรรดิจุนโตกุ (22 ตุลาคม ค.ศ. 1197 – 7 ตุลาคม ค.ศ. 1242) เป็นจักรพรรดิองค์ที่ 84 ของญี่ปุ่น อ้างอิงจากการสืบราชสันตติวงศ์ตามประเพณี ครองราชย์ระหว่าง ค.ศ. 1210–21
พระราชประวัติ.
จักรพรรดิจุนโตกุประสูติเมื่อวันที่ 22 ตุลาคม ค.ศ. 1197 ณ พระราชวังหลวงเฮอัง เป็นพระราชโอรสองค์ที่ 3 ของ จักรพรรดิโกะ-โทบะ และเป็นพระราชอนุชาต่างพระราชมารดาของ จักรพรรดิสึจิมิกาโดะ
เหตุการณ์ในพระชนมชีพของจักรพรรดิจุนโตกุ.
เจ้าชายโมรินาริกลายเป็นรัชทายาทในปี ค.ศ. 1200 พระองค์เสด็จขึ้นสืบราชบัลลังก์หลังจากอดีตจักรพรรดิโกะ-โทบะกดดันให้จักรพรรดิสึจิมิกาโดะสละราชบัลลังก์
ในความเป็นจริง อดีตจักรพรรดิโกะ-โทบะ ใช้พระราชอำนาจในฐานะ ไดโจโฮโอ ระหว่างรัชสมัยของจักรพรรดิจุนโตกุ
ในปี ค.ศ. 1221 พระองค์ถูกบังคับให้สละราชบัลลังก์เพราะการเข้าร่วมในความพยายามที่ไม่ประสบความสำเร็จของอดีตจักรพรรดิโกะ-โทบะเพื่อโค่นล้ม รัฐบาลโชกุนคามากูระ และฟื้นฟูพระราชอำนาจของจักรพรรดิขึ้นมาอีกครั้ง การต่อสู้ทางการเมืองและการทหารครั้งนี้เรียกว่า สงครามปีโจคิว หรือ เหตุการณ์ปีโจคิว
ตระกูลการเมือง

ตระกูลการเมือง (บางครั้งอาจเรียกว่า political dynasties) คือ ครอบครัวที่สมาชิกในตระกูลหลายคน เข้าไปมีส่วนร่วมทางการเมือง โดนเฉพาะที่ผ่านการเลือกตั้ง สมาชิกในตระกูลอาจมีความเกี่ยวพันทางสายเลือดหรือผ่านการสมรส อาจมีญาติพี่น้อง หรือบุคคลหลายรุ่นที่เข้าเกี่ยวข้อง
ราชวงศ์หรือราชตระกูลในระบอบราชาธิปไตยมักไม่นับเป็นตระกูลการเมือง ถึงแม้ในภายหลังสมาชิกในราชตระกูลจะมีบทบาททางการเมือง ภายหลังเปลี่ยนระบบเป็นสาธารณรัฐ
โรเบิร์ต เอฟ. เคนเนดี

โรเบิร์ต ฟรานซิส "บ็อบบี" เคนเนดี (Robert Francis Kennedy) (เกิดเมื่อวันที่ 20 พฤศจิกายน ค.ศ. 1925— 6 มิถุนายน ค.ศ. 1968) หรือที่รู้จักในชื่อ "บ็อบบี" หรือชื่อย่อ อาร์เอฟเค (RFK) เป็นนักการเมืองอเมริกัน และเป็นน้องชายของจอห์น ฟิตซ์เจอรัลด์ "แจ็ก" เคนเนดี เขาดำรงตำแหน่งเป็นอัยการสูงสุดแห่งสหรัฐอเมริกาตั้งแต่ปี ค.ศ. 1961 ถึง 1964 ภายใต้การบริหารของพี่ชาย และประธานาธิบดีลินดอน บี. จอห์นสัน และเป็นสมาชิกวุฒิสภาสหรัฐอเมริกาจากรัฐนิวยอร์ก ตั้งแต่ปี ค.ศ. 1965 จนกระทั่งถูกลอบสังหารเมื่อวันที่ 5 มิถุนายน ค.ศ. 1968 ระหว่างการรณรงค์หาเสียงเพื่อเป็นตัวแทนพรรคเดโมแครต เพื่อลงชิงตำแหน่งประธานาธิบดีสหรัฐอเมริกา
ระพิพรรณ พงศ์เรืองรอง

ระพิพรรณ พงศ์เรืองรอง อดีตสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย และเป็นภรรยาอริสมันต์ พงศ์เรืองรอง อดีตแกนนำ นปช.
ประวัติ.
ระพิพรรณ พงศ์เรืองรอง (สกุลเดิม มีบุญเปี่ยม) เกิดเมื่อวันที่ 30 สิงหาคม พ.ศ. 2515 ที่จังหวัดขอนแก่น เป็นบุตรของนายประยูร กับนางจำลอง มีบุญเปี่ยม สำเร็จการศึกษาระดับปริญญาตรี สาขารัฐศาสตร์ จากคณะรัฐศาสตร์ มหาวิทยาลัยรามคำแหง ด้านครอบครัวสมรสกับนายอริสมันต์ พงศ์เรืองรอง ทั้งคู่มีบุตรด้วยกันทั้งหมด 3 คน
การทำงาน.
ระพิพรรณ ลงสมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคเพื่อไทย ลำดับที่ 27 และได้รับเลือกตั้งเป็นสมัยแรก
ในปี 2562 ระพิพรรณ ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคไทยรักษาชาติ ลำดับที่ 40 แต่ไม่ได้รับเลือกตั้งเนื่องจากพรรคไทยรักษาชาติถูกยุบพรรคก่อนจะมีการเลือกตั้ง
เกื่อง เด๋

เจ้าชายเกื่อง เด๋  พระนามเดิม เหงียน ฟุก เซิน  ประสูติเมื่อ 11 มกราคม พ.ศ. 2424 สิ้นพระชนม์เมื่อ พ.ศ. 2494 ที่กรุงโตเกียว ประเทศญี่ปุ่น พระองค์เป็นนักปฏิวัติเวียดนามในสมัยพุทธศตวรรษที่ 25 โดยร่วมมือกับฟาน โบ่ย เจิว แต่ไม่ประสบความสำเร็จในการปลดปล่อยเวียดนามจากการเป็นอาณานิคมของฝรั่งเศส
พระองค์เป็นเชื้อพระวงศ์ของราชวงศ์เหงียน พระองค์เป็นทายาทสายตรงของจักรพรรดิซาล็อง ทางพระโอรสคือเจ้าชายกั๋ญ พระองค์เข้าไปเกี่ยวข้องกับขบวนการดงซูใน พ.ศ. 2448 ซึ่งเป็นขบวนการที่ส่งนักศึกษาชาวเวียดนามไปศึกษาต่อที่ญี่ปุ่น และเข้าร่วมกับสมาคมปฏิรูปซวีเตินโห่ยในพ.ศ. 2447 และสันนิบาตฟื้นฟูเวียดนามใน พ.ศ. 2454 อย่างไรก็ตามระหว่างสงครามโลกครั้งที่ 2 พระองค์สนับสนุนญี่ปุ่น และต้องลี้ภัยไปยังญี่ปุ่นในที่สุด
เซาเออร์เคราท์

เซาเออร์เคราท์ ([ˈzaʊ.ɐˌkʁaʊt]) เป็นอาหารเยอรมันชนิดหนึ่ง แปลตรงตัวว่ากะหล่ำปลีเปรี้ยว เป็นการหมักกะหล่ำปลีโดยแบคทีเรียที่ผลิตกรดแลกติกหลายชนิด ได้แก่ "Leuconostoc", "Lactobacillus" และ "Pediococcus" เก็บได้นาน มีรสเปรี้ยว ใช้ปรุงอาหารได้หลายชนิด โดยเฉพาะกับเนื้อและฮอตดอก
เซาเออร์เคราท์ทำจากกะหล่ำปลีหั่นแล้วนำไปหมักกับเกลือ ใส่เม็ดผักชี ใบเบย์ ผลเอลเดอร์ ยี่หร่า ฮอร์สแรดิช ใบเซโวรี กานพลู และเครื่องเทศอื่น ๆ ซึ่งแตกต่างกันในแต่ละท้องถิ่น นิยมรับประทานกับปลาเค็ม ไส้กรอก หรือหมูหมักเกลือ อาหารเยอรมันชนิดนี้ส่งอิทธิพลต่ออาหารฝรั่งเศสที่เรียกชูครุตการ์นี ซึ่งเป็นกะหล่ำปลีหมักเกลือเช่นกัน และยังพบอาหารที่ใกล้เคียงกันนี้ในอาหารรัสเซียและอาหารโปแลนด์ด้วย
กรรมวิธีการหมัก.
ใส่กะหล่ำปลีสดหั่นลงในหม้อ ทุบให้กะหล่ำช้ำจนกระทั่งน้ำภายในตัวกะหล่ำไหลออกมาจนท่วม เกลือที่ใส่ลงไปนี้จะทำให้คงสภาพจนกระทั่งเข้าสู่การหมัก ถ้าเป็น "ไวน์เซาเออร์เคราท์" ใส่ไวน์ขาวด้วยเล็กน้อย ใช้เกลือทะเลในการหมักโดยใช้เวลาประมาณ 4–6 สัปดาห์ กะหล่ำปลีถูกอัดและใช้น้ำหนักกดทับลงไป เดิมใช้หม้อดินเผาสำหรับการหมักเพื่อไล่อากาศออก ขณะเดียวกันก๊าซที่ได้ก็จะถูกกักเอาไว้ หม้อดินสำหรับทำกะหล่ำปลีหมักมีร่องเพื่อให้น้ำไหลเวียน วางฝาปิดทับไว้ด้านบนให้แช่น้ำจนมิดเพื่อกันมิให้อากาศเข้า แรงกดจะช่วยดันให้ฟองอากาศออกมาภายนอก
กระบวนการหมักจะแบ่งออกเป็น 3 ขั้นตอนดังนี้
วิธีการปรุง.
ปรุงให้สุกได้โดยใช้น้ำเพียงเล็กน้อยหรือน้ำซุปและไขมัน เครื่องเทศที่ใช้คือ ใบกระวาน ผลจูนิเปอร์ ยี่หร่า กานพลู ใบเอสตรากอน (estragon) เซโวรี (savory) และน้ำตาล ปรุงรสด้วยเกลือและพริกไทย ขึ้นอยู่กับภูมิภาคที่อาจจะเพิ่มส่วนผสมอื่นลงไป เช่น หัวหอม แอปเปิล หรือองุ่น
เจียร ศิริรักษ์

เจียร ศิริรักษ์ (21 ตุลาคม พ.ศ. 2448 – 26 มิถุนายน พ.ศ. 2513) อดีตสมาชิกสภาผู้แทนราษฎรจังหวัดสงขลา 1 สมัย
ประวัติ.
เจียร ศิริรักษ์ เกิดเมื่อวันที่ 21 ตุลาคม พ.ศ. 2448 เป็นบุตรของขุนอาจกระดังงา (เซ่ง ศิริรักษ์) กับ จันทร์ ศิริรักษ์ มีพี่น้องร่วมบิดา-มารดา 3 คน สำเร็จการศึกษา ธรรมศาสตรบัณฑิต จาก มหาวิทยาลัยธรรมศาสตร์และการเมือง สมรสกับละเอียด ศิริรักษ์ มีบุตร-ธิดา 13 คน
เจียร ศิริรักษ์ เสียชีวิตที่โรงพยาบาลศิริราชเมื่อวันที่ 26 มิถุนายน พ.ศ. 2513 ด้วยภาวะโลหิตจาง สิริอายุรวม 64 ปี
การทำงาน.
เจียร เริ่มทำงานเป็นเสมียนโรงสีของขุนนิพัทธ์จีนนคร ก่อนที่จะลาออกเพื่อไปเป็นครูที่โรงเรียนวิเชียรชม ซึ่งในระหว่างนี้เองก็ได้ศึกษาในระดับปริญญาตรีไปด้วย และเมื่อสำเร็จการศึกษาแล้ว จึงลาออกมาเป็นทนายความ
งานการเมือง.
เจียร เข้าสู่วงการการเมือง ด้วยการเป็นเทศมนตรีเทศบาลเมืองสงขลา และ สมาชิกสภาจังหวัด ตามลำดับ ก่อนที่จะได้รับเลือกตั้งสมาชิกสภาผู้แทนราษฎรครั้งแรกใน เดือนสิงหาคม พ.ศ. 2489 ซึ่งได้รับเลือกตั้งในครั้งแรกและครั้งเดียว
สมาชิกสภาผู้แทนราษฎร.
เจียร ศิริรักษ์ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
บีกอส

บีกอส ([ˈbiɡɔs]) เป็นอาหารประจำชาติของโปแลนด์ เป็นการนำกะหล่ำปลีดองมาปรุงกับเนื้อสัตว์, เบคอน, พลัมดอง และผลไม้อื่น ๆ อาหารนี้เป็นที่นิยมในฐานะอาหารกลางแจ้งของพรานล่าสัตว์ในสมัยก่อน และยังเป็นอาหารประเภทสตูที่นิยมในเบลารุส, ลิทัวเนีย และยูเครน อีกด้วย
บีกอสนิยมรับประทานกับมันฝรั่งบดหรือขนมปังข้าวไรย์ บีกอสสามารถเก็บในที่เย็นแล้วนำมาอุ่นใหม่ ซึ่งทำให้รสชาติเข้มข้นขึ้น บางครั้งเก็บไว้นานเป็นสัปดาห์ เนื่องจากเป็นฤดูเก็บเกี่ยวกะหล่ำปลีแลมีวิตามินซีสูง บีกอสจึงเป็นอาหารที่นิยมในฤดูหนาวในโปแลนด์และที่อื่น ๆ ในโปแลนด์นิยมรับประทานในวันที่สองของเทศกาลคริสต์มาส
เธียร วิปุลากร

เธียร วิปุลากร (??? - ???) อดีตสมาชิกสภาผู้แทนราษฎรจังหวัดสงขลา 1 สมัย 
ประวัติ.
เธียร วิปุลากร (ชื่อเดิม : กิมกุ๋ย) เป็นบุตรของขุนอนันต์ธนากร (กิมจุ้ย วิปุลากร) สมรสกับนางงิ้ว มีบุตร-ธิดา 5 คน
การทำงาน.
เธียร รับราชการเป็นศึกษาธิการอำเภอ ในหลายอำเภอของจังหวัดนครศรีธรรมราชและจังหวัดสงขลา
งานการเมือง.
เธียร ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2481 และได้รับเลือกตั้งครั้งเดียว
สมาชิกสภาผู้แทนราษฎร.
เธียร วิปุลากร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
คิม ดา-นี

คิม ดา-นี (เกิด 23 ธันวาคม พ.ศ. 2542) หรือชื่อในวงการคือ ดานี เป็นนักร้องและนักแสดงชาวเกาหลีใต้ เป็นที่รู้จักอย่างดีในฐานะสมาชิกของกลุ่มย่อย "ที-อาราเอ็นโฟร์"
ประวัติ.
ในวัยเด็ก.
ดานีเกิดเมื่อวันที่ 23 ธันวาคม พ.ศ. 2542 เธออาศัยอยู่ในรัฐแคลิฟอร์เนีย 4 ปี และสามารถพูดภาษาเกาหลีและภาษาอังกฤษได้เป็นอย่างดี
2555–ปัจจุบัน.
ดานีถูกพบโดยซีโอ คิม กวัง-ซู บนท้องถนนหลังจากการเดินทางไปยังเกาหลีใต้ในวันหยุดซึ่งเธอไปซื้อของกับพ่อแม่ของเธอ เธอได้รับการยืนยันว่าเป็นสมาชิกที่เก้าของ ที-อารา วันที่ 30 พฤษภาคม 2012
หลังจากอารึมออกจากที-อาราและออกจากซับยูนิตย่อยที-อาราเอ็นโฟร์และเธอก็ได้เข้าไปอยู่ในซับยูนิตย่อยนั้น 
ดานีเองก็ได้มีโอกาสได้แสดงละครเรื่อง "โรงเรียนหัวใจใส" แต่ได้คำวิจารณ์ในเชิงลบ
ในปี พ.ศ. 2556 เธอยังได้ร้องเพลง "แคนยูเลิฟมี ?" กับวงไฟฟ์ดอลส์ด้วย
คิม แจ-คย็อง

คิม แจ-คย็อง (อักษรโรมัน: Kim Jae-Kyung;24 ธันวาคม 2531–) เป็นนักร้อง นักแสดง นางแบบ ชาวเกาหลีใต้
ประวัติ.
แจคย็องเกิดวันที่24 ธันวาคม 1988 ใน โซล เกาหลีใต้ เธอจบการศึกษาจากโรงเรียนมัธยมชูช็อนไฮสคูล (Deungchon High School) และจบการศึกษาจาก มหาวิทยาลัยสตรีดงดุก นอกจากนี้เธอยังชอบออกแบบแฟชั่น เธอยังเคยเป็นเด็กฝึกหัดของค่าย เจวายพีเอนเตอร์เทนเมนต์จากนั้นได้ย้ายมาฝึกกับ ดีเอสพี มีเดีย
รายชื่อผลงานเพลง.
"ดูบทความหลัก รายชื่อผลงานเพลงของวงเรนโบว์"
อันดับหญ้า

อันดับหญ้า หรือ Poales เป็นอันดับขยาดใหญ่ของพืชใบเลี้ยงเดี่ยว และรวมวงศ์ของพืชที่สำคัญหลายชนิด เช่น หญ้า กก และสับปะรด มีสมาชิก 16 วงศ์ พืชในอันดับนี้พบตั้งแต่ยุคครีตาเชียสตอนปลาย พืชกลุ่มนี้ดอกขนาดเล็ก มีกาบหุ้ม และเป็นดอกช่อ ผสมเกสรด้วยลม และเมล็ดมักสะสมแป้ง
อนุกรมวิธาน.
ระบบ APG III (2009) จัดให้อันดับนี้อยู่ในกลุ่มคอมเมลินิด (commelinids) และยอมรับเพียง 16 วงศ์ ดังนี้:
รบบที่ใช้สัณฐานวิทยาเป็นหลัก จะแบ่งพืชในอันดับนี้ ออกเป็นหลายอันดับคือ Bromeliales Cyperales, Hydatellales Juncales Restionales และ Typhales
อาณันย์ วัชโรทัย

พันตรี อาณันย์ วัชโรทัย (2 มีนาคม พ.ศ. 2501 – 7 มกราคม พ.ศ. 2560) อดีตสมาชิกสภาขับเคลื่อนการปฏิรูปประเทศ อดีตสมาชิกสภาปฏิรูปแห่งชาติ อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย เป็นหลานแก้วขวัญ วัชโรทัย และขวัญแก้ว วัชโรทัย
ประวัติ.
อาณันย์ เกิดเมื่อวันที่ 2 มีนาคม พ.ศ. 2501 เป็นบุตรนายบุญดำรงศักดิ์ กับนางพอชม วัชโรทัย 
สำเร็จการศึกษาระดับปริญญาตรีจากโรงเรียนนายร้อยพระจุลจอมเกล้า (จปร.28) และระดับปริญญาโทจากคณะรัฐศาสตร์ มหาวิทยาลัยธรรมศาสตร์ รุ่นเดียวกับกรวีร์ ปริศนานันทกุล
เขาเสียชีวิตภายหลังการผ่าตัดเปลี่ยนอวัยวะในร่างกาย (ตับ) แต่ร่างกายไม่ยอมรับ เมื่อวันที่ 7 มกราคม พ.ศ. 2560
การทำงาน.
อาณันย์เคยทำงานการเมืองร่วมกับพรรคประชากรไทย และพรรคความหวังใหม่ จึงมีความสนิทสนมกับพลเอก ชวลิต ยงใจยุทธ และสมัคร สุนทรเวช อีกทั้งยังเคยได้รับแต่งตั้งเป็นข้าราชการการเมืองในรัฐบาลของพรรคไทยรักไทย และมีความสนิทสนมกับพลเอก สนธิ บุญยรัตกลิน
อาณันย์ ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคเพื่อไทย และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 123
ในเดือนตุลาคม พ.ศ. 2557 ได้รับแต่งตั้งเป็นสมาชิกสภาปฏิรูปแห่งชาติ ดำรงตำแหน่งจนพ้นวาระและได้ถึงแก่กรรมในอีกไม่กี่ปีต่อมา
ศาลตรวจเงินแผ่นดินภาค

ศาลตรวจเงินแผ่นดินภาค เป็นส่วนหนึ่งของระบบศาลปกครองของฝรั่งเศส มีหน้าที่ตรวจสอบบัญชีขิงองค์กรปกครองส่วนท้องถิ่น จัดตั้งขึ้นมาเนื่องจากการกำกับดูแลโดยศาลตรวจเงินแผ่นดินไม่สามารถทำได้อย่างทั่วถึงและมีประสิทธิภาพเท่าที่ควร 
โครงสร้างของศาลตรวจเงินแผ่นดินภาค.
ศาลตรวจเงินแผ่นดินภาคมีทั้งหมด 26 แห่ง โครงสร้างของศาลตรวจเงินแผ่นดินภาคประกอบด้วยประธานมาจากผู้พิพากษาของศาลตรวจเงินแผ่นดิน ส่วนผู้พิพากษามีจำนวนอย่างน้อย 2คน ปัจจุบันศาลตรวจเงินแผ่นดินภาคมีจำนวน 26 แห่ง ผู้พิพากษา 348 คน ผู้ช่วยผู้พิพากษา 330 คน และเจ้าหน้าที่อีก 470 คน
เดสก์ทอปเออร์เรอร์

เดสก์ทอปเออร์เรอร์  เป็นกลุ่มศิลปินไทย ในสังกัด SO::ON Dry Flower ประกอบด้วยสมาชิก ตุ้ย-ชาญณรงค์ แจ่มขาว (เบส) , เบิร์ด-อดิศักดิ์ พวงอก (กีต้าร์/คีย์บอร์ด) , เล็ก-สมโภช กองไพบูลย์ (ร้องนำ) , เม้ง-ภัทรพล ทองสุขา (กลอง) และ อ๊อฟ-วุฒิพง ลี้ตระกูล (กีต้าร์) ทำเพลงในแนวชูเกซเซอร์ (Shoegazer)
เริ่มต้นจากงานรับจ้าง โดยเล่นเพลงวงร็อกอังกฤษอย่าง เรดิโอเฮด, พิงก์ฟลอยด์, เดอะสโตนโรสเซส เป็นต้น โดยเล่นที่ร้านอาหารลัลลาบาร์ ร้านในละแวกถนนราชดำเนิน ช่วงคืนวันเสาร์ หลังจากนั้นวงจึงได้ตัดสินใจทำเพลงของตนเอง ในชื่อวง เดสก์ทอปเออร์เรอร์ ต่อมาได้เข้ามาอยู่ค่ายเพลงอินดี้ SO:ON Dry Flower โดยได้โปรดิวเซอร์ Koishi shimisu เป็นผู้ช่วยเรียบเรียงเพลง ได้ออกผลงานชุดแรก ชุด "Instinct" ในปี ค.ศ. 2006 ต่อมาได้ออกผลงานชุดที่ 2 ในปี ค.ศ. 2009 ชื่อชุด "Ticket To Home" มีเพลง "ทุกทุกวัน" ติดชาร์ตแฟต 40 ของสถานีวิทยุแฟตเรดิโอ ที่อันดับ 1 ในปี 2016 เป็นการครบรอบ 10 ปีของวงเดสก์ทอปเออร์เรอร์ จัดขึ้นในวันที่ 28 มกราคม โดยจัดขึ้นที่ Montri Studio ลาดพร้าว 101
เลอังดรู จี โอลีเวย์รา ดา ลุส

เลอังดรู จี โอลีเวย์รา ดา ลุส  รู้จักกันในนาม เลอันโดร (เกิด 3 มีนาคม ค.ศ. 1983) เป็นนักฟุตบอลชาวบราซิล เล่นในตำแหน่งกองกลาง โดยเคยเล่นให้กับสิงห์ท่าเรือ
ไฮฟอง.
โดยปกติเขาเล่นในตำแหน่งแบ็กซ้ายในช่วงที่เขาเล่นในบราซิลและรัสเซีย แต่เมื่อไปเล่นในเวียดนาม เขาเล่นตำแหน่งกองกลางตัวรุกให้กับไฮฟองและได้เป็นกัปตันทีม เขาจึงได้รับฉายาว่า คิงเลอันโดร จากกองเชียร์
ใน ค.ศ. 2009 เลอันโดรได้รับการลงคะแนนให้เป็นนักฟุตบอลยอดเยี่ยมอย่างไม่เป็นทางการของวีลีก
เขาได้เซ็นสัญญากับบิ่ญเซือง ทีมในวีลีกใน ค.ศ. 2010
2 ปี ผ่านไปเขาได้เซ็นสัญญากับสิงห์ท่าเรือโดยไม่มีค่าตัว โดยเปิดตัวอย่างเป็นทางการของเจ้าตัวในสีเสื้อของสิงห์ท่าเรือ ในทัวร์นาเมนต์เชียงราย และทำผลงานได้ค่อนข้างดี ในเกมที่สิงห์ท่าเรือเอาชนะบางกอกกล๊าส ไป 3-1
ทีมชาติ.
เลอันโดรเคยเล่นให้กับทีมชาติบราซิล ชุดอายุไม่เกิน 23 ปี ในศึกแพน-อเมริกันเกมส์ที่ซานโตโดมิงโกใน ค.ศ. 2003 และเขาได้ยิงประตูในวันที่ 3 สิงหาคม ค.ศ. 2003 ในเกมที่เอาชนะทีมชาติโคลอมเบียไป 4–0
บุศริณธญ์ วรพัฒนานันน์

บุศริณธญ์ วรพัฒนานันน์ (ชื่อเดิม บุษรินทร์ ติยะไพรัช) เป็นนักการเมืองชาวจังหวัดเชียงราย เคยดำรงตำแหน่งสมาชิกสภาผู้แทนราษฎรแบบบัญชีรายชื่อ เป็นอดีตหัวหน้าพรรคเพื่อชาติ เป็นอดีตสมาชิกวุฒิสภาจังหวัดเชียงราย อดีตนายกองค์การบริหารส่วนจังหวัดเชียงราย และเป็นพี่สาวของยงยุทธ ติยะไพรัช อดีตประธานรัฐสภา
ประวัติ.
บุศริณธญ์ วรพัฒนานันน์ เกิดเมื่อวันที่ 28 เมษายน พ.ศ. 2502 เป็นบุตรของนายแต้ซ้ง และนางจม แซ่เตีย มีพี่สาว 1 คน และน้องชาย-น้องสาว คือ ยงยุทธ ติยะไพรัช และละออง ติยะไพรัช 
เธอสำเร็จการศึกษาชั้นมัธยมจากโรงเรียนสามัคคีวิทยาคม จังหวัดเชียงราย ระดับปริญญาตรีจากคณะนิติศาสตร์ มหาวิทยาลัยรามคำแหง และระดับปริญญาโทรัฐศาสตรมหาบัณฑิต จากมหาวิทยาลัยธรรมศาสตร์
บุศริณธญ์ สมรสกับพลตำรวจตรี จรัณฐค์ วรพัฒนานันน์
การเมือง.
บุศริณธญ์ วรพัฒนานันน์ ได้รับเลือกตั้งเป็นสมาชิกวุฒิสภาจังหวัดเชียงราย ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 และต่อมาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในนามพรรคเพื่อไทย แต่ไม่ได้รับเลือกตั้ง ภายหลังเธอได้เลื่อนขึ้นมาดำรงตำแหน่งแทนตำแหน่งที่ว่างของสันติ พร้อมพัฒน์ ในเดือนตุลาคม พ.ศ. 2554
ในการเลือกตั้งนายกองค์การบริหารส่วนจังหวัด ปี 2557 นางบุศริณธญ์ วรพัฒนานันน์ ได้เข้าสู่สนามการเมืองท้องถิ่น โดยได้รับเลือกตั้งโดยชนะรัตนา จงสุทธนามณี อดีตนายกองค์การบริหารส่วนจังหวัดเชียงราย แต่ในครั้งนั้นคณะกรรมการการเลือกตั้ง (กกต.) ได้มีมติให้ใบเหลือง จากกรณีถูกร้องเรียนว่านายวีระเดช สมวรรณ นายอำเภอเมืองเชียงราย ได้ใช้อำนาจหน้าที่ราชการเพื่อช่วยเหลือผู้สมัคร โดยได้ประสานให้ผู้นำท้องถิ่นและฝ่ายปกครองในพื้นที่มาประชุมกัน และให้นายยงยุทธ ติยะไพรัช เข้ามาในที่ประชุมและพูดหาเสียงให้แก่นางบุศริณธญ์ สอบถามเจ้าหน้าที่ฝ่ายปกครองถึงคะแนนนิยมของนางบุศริณธญ์ในลักษณะเหมือนเป็นการบังคับ ขืนใจให้บุคคลที่ถูกซักถามเกิดความเกรงกลัว กกต. เห็นว่ามีความผิดโดยเจ้าหน้าที่ของรัฐใช้ตำแหน่งหน้าที่กระทำการใดๆ เป็นคุณหรือเป็นโทษแก่ผู้สมัคร จึงสั่งให้มีการเลือกตั้งใหม่ และดำเนินคดีอาญาแก่นายยงยุทธ และนายวีระเดช ภายหลังศาลอุทธรณ์ภาคมีคำพิพากษายืนตามมติ กกต.
ต่อมาเธอได้เข้าร่วมงานกับพรรคเพื่อชาติ และรับหน้าที่เป็นรองหัวหน้าพรรค กระทั่งในปี 2564 เธอได้รับเลือกเป็นหัวหน้าพรรคเพื่อชาติ และได้ลาออกจากตำแหน่งในปีเดียวกัน ต่อมาในปี 2565 เธอได้เลื่อนขึ้นมาเป็นสมาชิกสภาผู้แทนราษฎรแบบบัญชีรายชื่อ สังกัดพรรคเพื่อชาติ แทนนายอารี ไกรนรา ที่ลาออกจากตำแหน่ง
เทศบาลตำบลจักราช

เทศบาลตำบลจักราช เป็นเทศบาลตำบลแห่งหนึ่ง ตั้งอยู่ในอำเภอจักราช จังหวัดนครราชสีมา
ประวัติ.
เทศบาลตำบลจักราช เดิมเป็นสุขาภิบาลจักราช ที่ได้รับการเปลี่ยนแปลงฐานะเป็นเทศบาลตำบล เมื่อวันที่ 25 พฤษภาคม 2542 ตาม พรบ.เปลี่ยนแปลงฐานะของสุขาภิบาลเป็นเทศบาล พ.ศ. 2542 มีพื้นที่ 4 ตารางกิโลเมตร ครอบคลุม หมู่ที่ 1 และหมู่ที่ 4 (บางส่วน) มีระยะทางห่างจากจังหวัดนครราชสีมา ประมาณ 40 กิโลเมตร
เทศบาลตำบลพระทองคำ

เทศบาลตำบลพระทองคำ เป็นเทศบาลตำบลแห่งหนึ่ง ตั้งอยู่ในอำเภอพระทองคำ จังหวัดนครราชสีมา 
ประวัติ.
เทศบาลตำบลพระทองคำแต่เดิมนั้น ได้จัดตั้งเป็นสุขาภิบาลปะคำ ตามประกาศในราชกิจจานุเบกษา 
เล่มที่ 100 ตอนที่ 92 ลงวันที่ 7 มิถุนายน 2526 และได้เปลี่ยนยกฐานะเป็นเทศบาลตำบลพระทองคำ
เมื่อปี พ.ศ. 2542 ประกาศในราชกิจจานุเบกษา ลงวันที่ 24 กุมภาพันธ์ 2542 
โดยมีผลบังคับใช้ตั้งแต่ วันที่ 25 พฤษภาคม 2542 เป็นต้นมา
ตำบลบ้านโพธิ์ (จังหวัดนครราชสีมา)

บ้านโพธิ์ เป็นตำบลในอำเภอเมืองนครราชสีมา จังหวัดนครราชสีมา เป็นที่ตั้งของปราสาทหินพนมวัน ซึ่งเป็นปราสาทหินที่มีขนาดใหญ่เป็นอันดับ 5 ของประเทศไทยและเป็นศาสนสถานที่ปรากฏการใช้งานมาตั้งแต่พุทธศตวรรษที่ 15 สืบเนื่องถึงปัจจุบัน
ที่ตั้งและอาณาเขต.
ตำบลบ้านโพธิ์ มีอาณาเขตติดต่อกับเขตการปกครองข้างเคียง ดังนี้ 
ประวัติ.
ตำบลบ้านโพธิ์ เป็นตำบลเก่าแก่มาตั้งแต่ปี พ.ศ. 2443 ในอดีตเป็นตำบลหน้าด่าน ก่อนเข้าสู่เมืองโคราช สมัยนั้นจะมีการค้าต่างเมือง มีสินค้าต่างๆ ข้ามห้วยบริบูรณ์ บริเวณท่าน้ำท่าตลาด (บ้านวังหิน) ในปี พ.ศ. 2457 ตำบลจอหอมีระยะทางไกลจากเมืองนครราชสีมา จึงให้ตำบลโคกสูง ตำบลจอหอ และตำบลบ้านโพธิ์ แยกตั้งเป็น กิ่งอำเภอจอหอ ในปี พ.ศ. 2481 ทางราชการได้เห็นว่าพื้นที่กิ่งอำเภอจอหอไปติดต่อราชการกับอำเภอเมืองนครราชสีมามีความสะดวกทั้งมีทางรถไฟสายตะวันออกเฉียงเหนือและมีถนนตัดตรงมาถึง จึงดำเนินการยุบกิ่งอำเภอจอหอลง และให้โอนพื้นที่ตำบลบ้านโพธิ์ ตำบลจอหอ และตำบลโคกสูง มาขึ้นกับอำเภอเมืองนครราชสีมา ดังเดิม
ในปี พ.ศ. 2535 ทางราชการได้แบ่งพื้นที่หมู่ 1-2 บ้านบุ, หมู่ 3 บ้านตลาด, หมู่ 11 บ้านกระฉอด, หมู่ 15 บ้านราษฎร์ประสงค์, หมู่ 16 บ้านหนองตะคลอง รวมทั้งหมู่ 4 บ้านโพธิ์ ของตำบลบ้านโพธิ์ รวม 7 หมู่บ้าน แยกตั้งเป็นตำบลใหม่ชื่อว่า ตำบลตลาด ทำให้ตำบลบ้านโพธิ์ไม่มีหมู่บ้านโพธิ์อยู่ในเขตตำบล
การแบ่งเขตการปกครอง.
การปกครองส่วนภูมิภาค.
ตำบลบ้านโพธิ์แบ่งพื้นที่การปกครองออกเป็น 10 หมู่บ้าน ได้แก่
การปกครองส่วนท้องถิ่น.
ท้องที่ตำบลบ้านโพธิ์มีองค์กรปกครองส่วนท้องถิ่นเพียงแห่งเดียว คือ เทศบาลตำบลบ้านโพธิ์ ครอบคลุมพื้นที่ตำบลบ้านโพธิ์ทั้งหมด ซึ่งเป็นสภาตำบลบ้านโพธิ์ที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลบ้านโพธิ์ในวันที่ 30 มกราคม พ.ศ. 2539
เมื่อองค์การบริหารส่วนตำบลบ้านโพธิ์ จังหวัดนครราชสีมา มีความเจริญก้าวหน้ามากขึ้น องค์การบริหารส่วนตำบลบ้านโพธิ์ได้ยกฐานะขึ้นเป็น เทศบาลตำบลบ้านโพธิ์ ตามประกาศกระทรวงมหาดไทย เมื่อวันที่ 13 กรกฎาคม พ.ศ. 2555 และมีผลในวันวันที่ 24 สิงหาคม ปีเดียวกัน
บ็อบบี ฮีแนน

เรย์มอนด์ หลุยส์ ฮีแนน (Raymond Louis Heenan; 1 พฤศจิกายน ค.ศ. 1944 – 17 กันยายน ค.ศ. 2017) หรือที่รู้จักกันดี บ็อบบี ฮีแนน (Bobby Heenan) อดีตผู้จัดการมวยปล้ำอาชีพและผู้บรรยายชาวอเมริกัน เคยทำงานอยู่สมาคมมวยปล้ำ American Wrestling Association (AWA), World Wrestling Federation (WWF) และ World Championship Wrestling (WCW) และได้เข้าสู่หอเกียรติยศดับเบิลยูดับเบิลยูอี ประจำปี 2004
ฮีแนน ได้เสียชีวิตลงเมื่อวันที่ 17 กันยายน ค.ศ. 2017 ที่บ้านพักของเขาที่ Largo, Florida หลังจากที่เกิดอวัยวะล้มเหลว เนื่องจากภาวะแทรกซ้อนจากโรคมะเร็งในลำคอที่ได้ต่อสู้กับโรคนี้มา ตั้งแต่ปี ค.ศ. 2004
แฟรงก์ ฮอปกินส์

แฟรงก์ ฮอปกินส์ (ค.ศ. 1865 – ค.ศ. 1951) เป็นนักขี่ม้าระดับอาชีพ ผู้ซึ่งครั้งหนึ่งได้ทำการแสดงร่วมกับคณะละครสัตว์ริงลิง เขาเป็นที่รู้จักในฐานะนักขี่ม้าทางไกลระดับตำนาน โดยได้มีการอ้างว่าชนะการแข่งมา 400 ครั้ง และได้รับการยอมรับโดยผู้คนสมัยเดียวกันกับเขาในฐานะผู้ให้การสนับสนุนการอนุรักษ์ม้ามัสแตง
ชีวิตในวัยเยาว์และการศึกษา.
ฮอปกินส์กล่าวว่า เขาเกิดมาจากแม่ที่เป็นชาวลาโกตา และพ่อที่เป็นชาวอเมริกันเชื้อสายยุโรป ซึ่งเขาได้เติบโตขึ้นมาในทั้งสองวัฒนธรรม และเรียนรู้ที่จะขี่ม้า ดูแลม้า ตั้งแต่เยาว์วัย
ผลงานในระดับอาชีพ.
ฮอปกินส์กลายเป็นคาวบอยและนักขี่ม้าระดับอาชีพในทางตะวันตกของสหรัฐอเมริกา ที่ซึ่งเขาได้รับชื่อเสียงในการขี่ม้าทางไกล ในบันทึกชีวิตประจำวันอัตชีวประวัติของเขา (ไม่ได้ตีพิมพ์ในช่วงที่เขายังมีชีวิตอยู่) และเรื่องราวถึงเพื่อน ๆ เขาได้อ้างว่าเป็นผู้มีความโดดเด่นคนหนึ่งในฐานะ "นักขี่ม้าป่าของโลก" ในการแสดงไวลด์เวสต์ของบัฟฟาโล บิลล์ ซึ่งได้ออกทัวร์ในยุโรปเช่นเดียวกับที่สหรัฐอเมริกา
เรื่องราวของเขาเป็นจำนวนมากได้รับการโต้แย้งจากนักประวัติศาสตร์หลายคน ตัวอย่างเช่น:
ใน ค.ศ. 1926 ฮอปกินส์ได้เป็นหัวหน้าคนงานก่อสร้าง, ขุดอุโมงค์รถไฟใต้ดินในย่านใจกลางเมืองฟิลาเดลเฟีย รัฐเพนซิลเวเนีย
ในคริสต์ทศวรรษ 1940 ฮอปกินส์ในวัยสูงอายุได้รับเกียรติเป็นผู้ตัดสินเส้นทางในการแข่งขันขี่ม้ามาราธอน 100 ไมล์ประจำปีของสโมสรกรีนเมาน์เทนฮอร์ส จนถึงเวลาที่เขาเสียชีวิตใน ค.ศ. 1951 เขาก็ยังคงเป็นแชมป์ขี่ม้ามัสแตงที่สุดห้าว ซึ่งเขากล่าวว่า "เป็นสัตว์ที่มีความสำคัญมากที่สุดในทวีปอเมริกาเหนือ"
เสียชีวิต.
แฟรงก์ ฮอปกินส์ ได้รับการฝังอยู่ที่สุสานลูเธอรันออลเฟธส์ในมิดเดิลวิลเลจ ควีนส์ครันทรี นครนิวยอร์ก
ในวัฒนธรรมสมัยนิยม.
ชีวิตและเรื่องราวการแข่งขันของฮอปกินส์ได้สร้างแรงบันดาลใจต่อภาพยนตร์ ค.ศ. 2004 เรื่อง"ฮิดาลโก้ ฝ่านรกทะเลทราย" เขียนบทโดยจอห์น ฟัสโก กำกับโดยโจ จอห์นสตัน และนำแสดงโดยวิกโก มอร์เทนเซน ทางบริษัทดิสนีย์ได้ทำการตลาดต่อภาพยนตร์ในฐานะ "สร้างจากเรื่องจริง" แม้ว่าการตรวจสอบในภายหลังได้ล้มเหลวต่อการค้นหาหลักฐานของการแข่งขันใด ๆ
อัลฆามิอา

อัลฆามิอา  หรือ อะญะมียะฮ์  เป็นเอกสารตัวเขียนที่ใช้อักษรอาหรับในการเขียนภาษากลุ่มโรมานซ์ เช่น ภาษาโมแซรับ ภาษาโปรตุเกส ภาษาสเปน ภาษาอารากอน หรือภาษาลาดิโน 
คำว่าอัลฆามิอาเพี้ยนมาจากคำในภาษาอาหรับว่า ซึ่งในที่นี้หมายถึงภาษาต่างชาติ และโดยทั่วไปใช้เรียกกลุ่มชนที่ไม่มีบรรพบุรุษเป็นชาวอาหรับ ส่วนในทางภาษาศาสตร์ อัลฆามิอาคือการนำอักษรอาหรับไปเขียนภาษาในกลุ่มภาษาโรมานซ์ซึ่งเป็นภาษาที่ใช้ในชีวิตประจำวันในบางพื้นที่ของอัลอันดะลุส ส่วนภาษาอาหรับเป็นภาษาที่ใช้ในทางวิทยาศาสตร์ วัฒนธรรมชั้นสูง และศาสนา
ระบบการเขียนกลุ่มภาษาโรมานซ์ด้วยอักษรอาหรับพัฒนาขึ้นในราวคริสต์ศตวรรษที่ 15 (พุทธศตวรรษที่ 20) และพบมากในศตวรรษต่อมา ต่อมา ชาวโมริสโกได้เลิกใช้ภาษาอาหรับเป็นภาษาทางศาสนา และใช้ภาษาสเปนแทน
การใช้ในสเปน.
อัลฆามิอามีบทบาทสำคัญในการรักษาศาสนาอิสลามและภาษาอาหรับในชีวิตของชาวโมริสโก หลังจากที่จักรวรรดิมุสลิมในคาบสมุทรไอบีเรียล่มสลาย ชาวโมริสโกถูกบังคับให้เปลี่ยนศาสนาเป็นชาวคริสต์ มิฉะนั้นจะถูกขับออกจากคาบสมุทร แต่ชาวโมริสโกบางส่วนก็ยังใช้อัลฆามิอาอยู่ 
ใน ค.ศ. 1567 (พ.ศ. 2110) พระเจ้าเฟลิเปที่ 2 แห่งสเปน ได้ออกพระราชกฤษฎีกาบังคับให้ชาวโมริสโกเลิกใช้ภาษาอาหรับในทุกกรณี ไม่ว่าจะพูดหรือเขียน ทางการหรือไม่ทางการ การใช้ภาษาอาหรับกลายเป็นอาชญากรรม ชาวโมริสโกได้แปลบทสวดและวจนะของนบีมุฮัมมัดภาษาอาหรับออกมาเป็นภาษาสเปนในรูปของอัลฆามิอา ม้วนเอกสารอัลฆามิอาถูกส่งต่อเวียนกันไปในหมู่ชาวโมริสโก ปัจจุบันบางส่วนได้รับการเก็บรักษาในหอสมุดแห่งชาติของสเปน
การใช้แบบอื่น.
บางครั้งมีการใช้คำว่า "อัลฆามิอา" เรียกการถอดเสียงภาษาอื่น (นอกเหนือจากภาษากลุ่มโรมานซ์) ซึ่งไม่ใช่กลุ่มภาษาเซมิติกเป็นอักษรอาหรับ เช่น การเขียนภาษาบอสเนียและภาษาแอลเบเนียที่เขียนด้วยอักษรอาหรับระหว่างสมัยจักรวรรดิออตโตมัน เคยถูกเรียกว่าอัลฆามิอาเช่นกัน แต่ก็มีการใช้คำ "อาเรบีตซา" ซึ่งหมายถึงการใช้อักษรอาหรับเขียนภาษาในกลุ่มภาษาสลาฟ
ขุนอินทรภักดี (ทองอิน ทองมาก)

ขุนอินทรภักดี (ทองอิน ทองมาก) (พ.ศ. 2431 - พ.ศ. 2491) อดีตสมาชิกสภาผู้แทนราษฎรจังหวัดเพชรบูรณ์ 1 สมัย 
งานการเมือง.
ขุนอินทรภักดี ได้รับการแต่งตั้งเป็นสมาชิกสภาผู้แทนราษฎรครั้งแรกใน พ.ศ. 2476 และได้รับเลือกตั้งในครั้งแรก และครั้งเดียว
ท่านเป็นผู้แทนราษฎรคนแรกของจังหวัดเพชรบูรณ์
สมาชิกสภาผู้แทนราษฎร.
ขุนอินทรภักดี (ทองอิน ทองมาก) ได้รับการแต่งตั้งเป็นสมาชิกสภาผู้แทนราษฎรมาแล้ว 1 สมัย คือ
ศิลป์ชนก คล้ายแต้

ศิลป์ชนก คล้ายแต้ (เกิด 9 พฤศจิกายน พ.ศ. 2540) ชื่อเล่น แต้งกิ้ว เป็นนักร้อง นักแสดง และพิธีกรชาวไทย ค่ายกามิกาเซ่ ในเครือบริษัทอาร์เอส คนมักรู้จักในชื่อ Thank you kamikaze เข้าสู่วงการบันเทิงจากการออดิชั่นเป็นศิลปินฝึกหัดที่อาร์เอสมาประมาณ 2 ปี จนได้เป็นนักร้องในภายหลัง
รายชื่อรางวัลที่ที-อาราได้รับและได้เข้าชิง

ต่อไปนี้เป็นรายชื่อรางวัลของวง ที-อารา กลุ่มดนตรีหญิงชาวเกาหลีใต้ ซึ่มีรางวัลเพลง รางวัลทางด้านการบันเทิง 
รางวัลเพลง.
Inkigayo.
Note: An artist may only win three times for one track on Inkigayo before they are taken off the 'Take 7' nominees list.
M! Countdown.
Note: An artist may only win three times for one track on M! Countdown before they are taken off the nominees list.
ศิรินทร์ ปรีดียานนท์

ศิรินทร์ ปรีดียานนท์ (เกิด 23 กรกฎาคม พ.ศ. 2536) ชื่อเล่น ชิปปี้ เป็นนักแสดงและนางแบบชาวไทย เข้าสู่วงการบันเทิงด้วยการแสดงภาพยนตร์โฆษณา เป็นนางเอกมิวสิกวิดีโอ และถ่ายแบบนิตยสารต่าง ๆ มีผลงานละครโทรทัศน์เรื่องแรกคือ "The Sixth Sense สื่อรักสัมผัสหัวใจ 2" และปัจจุบันเป็นนักแสดงอิสระ หลังหมดสัญญากับสถานีวิทยุโทรทัศน์ไทยทีวีสีช่อง 3 ในปี 2565
ประวัติ.
ศิรินทร์ ปรีดียานนท์ เกิดวันที่ 23 กรกฎาคม พ.ศ. 2536 ที่เชียงใหม่ ก่อนจะมาโตที่ กรุงเทพมหานคร เป็นบุตรสาวของคุณพ่อชาย และ คุณแม่สุมาลี ปรีดียานนท์ เจ้าของ สเตย์ วิท มีเกสต์ เฮาส์ ใกล้ประตูท่าแพ เมืองเชียงใหม่ ครอบครัวฝั่งบิดาเป็นชาวไทยเชื้อสายจีน แซ่เซียว ศิรินทร์เป็นบุตรคนเล็ก มีพี่สาว 1 คน และพี่ชาย 1 คน เริ่มศึกษาระดับประถมศึกษาที่โรงเรียนแย้มสอาด ระดับมัธยมศึกษาที่โรงเรียนหอวัง ก่อนจะศึกษาต่อที่ West Torrance High School ประเทศสหรัฐอเมริกา และจบการศึกษาระดับมัธยมที่โรงเรียนนานาชาติเดอะรีเจ้นท์ ศึกษาระดับปริญญาตรีที่ คณะสถาปัตยกรรมศาสตร์ จุฬาลงกรณ์มหาวิทยาลัย สาขาการออกแบบนิเทศศิลป์ (หลักสูตรนานาชาติ)
ระงับ

ระงับ ชื่อวิทยาศาสตร์: "Barleria siamensis" เป็นไม้ล้มลุกขนาดเล็กในสกุลอังกาบ วงศ์ Acanthaceae แตกกิ่งน้อย กิ่งก้านมีขนอ่อนปกคลุม ใบเดี่ยว เรียงตรงข้าม ใบเรียบเป็นมัน ดอกออกเป็นช่อที่ปลายยอดหรือซอกใบ กลีบดอกสีม่วง โคนเชื่อมกันเป็นหลอด ปลายแยกเป็นสองแฉก ออกดอกช่วงเดือนสิงหาคม – พฤศจิกายน พบครั้งแรกในประเทศไทย ชอบขึ้นในป่าดิบชื้น ชื่อสปีชีส์ตั้งเป็นเกียรติแก่ประเทศไทย
เตชินท์ ปิ่นชาตรี

เตชินท์ ปิ่นชาตรี (เกิด 16 ตุลาคม พ.ศ. 2530) ชื่อเล่น เชน เป็นนักแสดงชาวไทย สังกัดสถานีวิทยุโทรทัศน์ไทยทีวีสีช่อง 3 เริ่มเข้าวงการจากการประกวด M Thailand และ ติด 1 ใน 10 คน
ฟันเฮาส์

ฟันเฮาส์  คือ สตูดิโออัลบั้มลำดับที่ 5 ของพิงก์ศิลปินเพลงป๊อปชาวอเมริกัน ออกจำหน่ายเมื่อวันที่ 24 ตุลาคม พ.ศ. 2551
มีซิงเกิลอันดับ 1 ในบิลบอร์ด ฮอท 100 คือ So What
แอมน็อตเดด

แอมน็อตเดด  คือ สตูดิโออัลบั้มลำดับที่ 4 ของพิงก์ศิลปินเพลงป๊อปชาวอเมริกัน ออกจำหน่ายเมื่อวันที่ 1 เมษายน พ.ศ. 2549 ที่ยุโรป และออกจำหน่ายเมื่อวันที่ 4 เมษายน พ.ศ. 2549 ที่อเมริกา มีซิงเกิลฮิตในอัลบั้มมากมาย คือ Stupid Girls ,Who Knew ,U+Ur Hand ,Dear Mr. President และ Leave Me Alone (I'm Lonely)
ไทรดิส

ไทรดิส  คือ สตูดิโออัลบั้มลำดับที่ 3 ของพิงก์ศิลปินเพลงป๊อปชาวอเมริกัน ออกจำหน่ายเมื่อวันที่ 11 พฤศจิกายน พ.ศ. 2546 ซึ่งอัลบั้มนี้เป็นอัลบั้มที่ไม่ประสบความสำเร็จเท่ากับอัลบั้มที่ผ่านมา แต่ก็ยังมีซิงเกิลฮิตในอัลบั้มมากมาย คือ Trouble God Is a DJ และ Last to Know
แม่น้ำอู

แม่น้ำอู  เป็นแม่น้ำสายหลักสายหนึ่งในประเทศลาว มีความยาว 448 กิโลเมตรจากแขวงพงสาลีจนถึงแขวงหลวงพระบาง เป็นเส้นทางการคมนาคมทางน้ำที่สำคัญ ไปบรรจบกับแม่น้ำโขงที่ปากอู ตลอดแม่น้ำเป็นที่ตั้งของเขื่อนเจ็ดแห่งของโครงการพลังงานไฟฟ้าน้ำอู
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
พวกคลั่งเจ้า

พวกคลั่งเจ้า  เป็นกลุ่มหัวเอียงขวาในรัฐสภาฝรั่งเศสตั้งปี 1815 ถึง 1830 ซึ่งเป็นช่วงนำราชวงศ์บูร์บงคืนสู่ราชบัลลังก์ (Bourbon Restoration) พวกคลั่งเจ้าส่วนใหญ่มักเป็นสมาชิกของชนชั้นสูงที่สนับสนุนศาสนาคริสต์โรมันคาทอลิกในฐานะศาสนาประจำรัฐที่ถูกต้องตามกฎหมายฝรั่งเศสเท่านั้น, พระมหากษัตริย์บูร์บง, การแบ่งชนชั้นทางสังคม และการเลือกตั้งตามสำมะโน (census suffrage) อย่างมาก ซึ่งขัดกับเจตจำนงร่วมและความต้องการของชนชั้นกระฎุมพีและแนวคิดเสรีนิยมกับประชาธิปไตย
การเลือกตั้งที่แต่ละบุคคลมีคะแนนเสียงไม่เท่าเทียมกันขึ้นอยู่กับสถานภาพตามทะเบียนสำมะโนนั้น ส่งผลให้พวกคลั่งเจ้าได้เสียงข้างมากในสภาผู้แทน (Chamber of Deputies) ถึงสองครั้ง คือ ตั้งแต่ปี 1815 ถึง 1816 และตั้งแต่ปี 1824 ถึง 1827 ในเวลาดังกล่าว สภาได้รับสมญาว่า "สภาทุรคม" (Chambre introuvable) และพวกคลั่งเจ้าซึ่งขึ้นชื่อว่า "ทำตัวเป็นเจ้ายิ่งกว่ายิ่งเจ้า" (plus royalistes que le roi) ได้ครองเสียงข้างมากเด็ดขาดภายใต้การปกครองของพระเจ้าหลุยส์ที่ 18 (Louis XVIII) มาจนถึงพระเจ้าชาลส์ที่ 10 (Charles X) พวกคลั่งเจ้าดังกล่าวไม่สนับสนุนแนวคิดเสรีนิยม สาธารณรัฐนิยม และประชาธิปไตย พวกเขาไม่ต้องการให้พระเจ้าหลุยส์ที่ 18 ทรงดำเนินการปกครองแบบราชาธิปไตยภายใต้รัฐธรรมนูญ ทั้งยังต่อต้านการจำกัดอำนาจพระมหากษัตริย์ เพราะหมายจะบูรณะระบอบเก่า (Ancien Régime) และขจัดความแตกแยกซึ่งเป็นผลมาจากการปฏิวัติฝรั่งเศส แต่พระเจ้าหลุยส์ที่ 18 เองทรงหวังที่จะลดทอนการนำระบอบเก่ากลับมาอีกครั้ง เผื่อประชาชนจะยอมรับระบอบเก่าได้บ้าง
เมื่อพระเจ้าหลุยส์ที่ 18 สวรรคตในปี 1824 พวกคลั่งเจ้าเสียกำลังใจอย่างยิ่ง อย่างไรก็ดี พระเจ้าชาลส์ที่ 10 ซึ่งเคยเป็นผู้นำพวกคลั่งเจ้าต่อต้านพระเจ้าหลุยส์ที่ 18 ได้เป็นพระเจ้าแผ่นดินองค์ใหม่ และร่วมมือกับพวกคลั่งเจ้าในการนำประเทศไปสู่ระบอบสมบูรณาญาสิทธิราชย์ ครั้นเดือนมกราคม 1825 รัฐบาลซึ่งมีฌอแซฟ เดอ วีย์แลล (Joseph de Villèle) ผู้นำพวกคลั่งเจ้า เป็นนายกรัฐมนตรี ได้ตราพระราชบัญญัติป้องกันและปราบปรามการเหยียดหยามศาสนา (Anti-Sacrilege Act) เพื่อกำหนดให้การลักสิ่งเคารพทางศาสนาต้องระวางโทษประหารชีวิต ฌ็อง-นอแอล ฌ็อนเนย์ (Jean-Noël Jeanneney) นักประวัติศาสตร์ เรียกขานพระราชบัญญัตินี้ว่าเป็น "กฎหมายมิคสัญญี" (anachronic law) นอกจากนี้ พวกคลั่งเจ้ายังประสงค์จะจัดตั้งศาลเพื่อจัดการพวกนิยมการเปลี่ยนถึงรากฐาน (radicalism) และจะตรากฎหมายเพื่อจำกัดเสรีภาพของสื่อด้วย
ทว่า ในปี 1830 นั้นเอง เกิดการปฏิวัติเดือนกรกฎาคมเสียก่อน เป็นเหตุให้พระเจ้าหลุยส์-ฟีลิปที่ 1 (Louis Philippe I) ราชนิกุลออร์เลอ็อง (Orléans) ซึ่งสนับสนุนนโยบายเสรีนิยม ได้เสวยราชย์ ส่วนพวกคลั่งเจ้าต้องพ้นจากอำนาจและล่าถอยไปอยู่อาศัยอย่างสันโดษในแถบชนบท พระเจ้าหลุยส์-ฟีลิปทรงยกเลิกพระราชบัญญัติข้างต้นในไม่กี่เดือนหลังทรงครองราชย์ แต่พวกคลั่งเจ้ายังมีอิทธิพลอยู่ต่อไปจนถึงปี 1879 เป็นอย่างน้อย ครั้นเกิดวิกฤติการณ์ 16 พฤษาคม 1877 อำนาจราชศักดิ์ของพวกคลั่งเจ้าลดน้อยถอยลงไปมากยิ่ง เขาเหล่านั้นจึงบรรเทาความสุดโต่งในแนวคิด และตั้งเป้าหมายใหม่เป็นการนำราชวงศ์บูร์บง (Bourbon) หวนคืนสู่ราชบัลลังก์อีกครั้ง นับแต่นั้น พวกคลั่งเจ้าจึงได้ชื่อใหม่ว่า "เหล่าผู้สืบสิทธิโดยนิติธรรม" (Legitimists)
ปัจจุบัน พวกคลั่งเจ้า (ultra-royalist) สามารถหมายถึง บุคคลซึ่งนิยมเจ้าอย่างยิ่งยวด
แม่น้ำงึม

แม่น้ำงึม  เป็นแม่น้ำที่มีความยาว 354 กิโลเมตร ไหลลงสู่แม่น้ำโขง โดยมีต้นน้ำในเขตที่สูงทางเหนือของแขวงเชียงขวาง และไหลลงใต้ผ่านแขวงเวียงจันทน์ ไปบรรจบกับแม่น้ำโขงที่เวียงจันทน์ แม่น้ำสายนี้ได้สร้างเขื่อนน้ำงึมกั้นเพื่อผลิตกระแสไฟฟ้า
แม่น้ำซำ

แม่น้ำซำ  ซึ่งเป็นชื่อเรียกในประเทศลาว หรือ แม่น้ำจู  ซึ่งเป็นชื่อเรียกในประเทศเวียดนาม เป็นสาขาที่สำคัญของแม่น้ำม้า ต้นน้ำมาจากยอดเขาในเมืองซำเหนือ แขวงหัวพัน จากนั้นไหลผ่านจังหวัดเหงะอานและจังหวัดทัญฮว้า แล้วจึงรวมกับแม่น้ำหมา แม่น้ำสายนี้ยาว 325 กิโลเมตร โดยในลาวยาว 165 กิโลเมตร และในเวียดนามยาว 160 กิโลเมตร
แม่น้ำหมา

แม่น้ำหมา  หรือ แม่น้ำม่า  เป็นแม่น้ำที่มีต้นกำเนิดทางตะวันตกเฉียงเหนือของเวียดนาม ระยะทาง 400 กิโลเมตร ไหลผ่านเวียดนาม เข้าสู่ลาวแล้วไหลเข้าเวียดนามอีก ก่อนจะไหลลงสู่อ่าวตังเกี๋ย สาขาของแม่น้ำสายนี้ที่สำคัญคือแม่น้ำจูหรือแม่น้ำซำ แม่น้ำเบื๋อย และแม่น้ำเกิ่วจั่ย โดยไหลมารวมกับแม่น้ำหมาที่จังหวัดทัญฮว้าในเวียดนามกลางตอนเหนือ
เชิงอรรถ.
<templatestyles src="Reflist/styles.css" />
เขตโทโยฮิระ

เขตโทโยฮิระ (; โรมาจิ: "Toyohira-ku") เป็นเขตหนึ่งในนครซัปโปโระ ในจังหวัดฮกไกโด เขตนี้ถูกจัดตั้งขึ้นมาเมื่อปี ค.ศ. 1972 ในคราวที่นครซัปโปโระได้เป็นเจ้าภาพจัดมหกรรมโอลิมปิกฤดูหนาว 1972 
ชื่อ "โทโยฮิระ" นั้น มาจากภาษาไอนุ "ตูเยปีรา" (トゥイェ・ピラ, tuye-pira) ซึ่งมีความหมายว่า "หน้าผาพังทลาย" เขตนี้มีดอกไม้สัญลักษณ์คือพิทูเนีย และเขตโทโยฮิระยังมีตัวมาสคอต คือ "โคริง" ที่มีลักษณะเป็นแอปเปิล และ "เมตัง" ที่มีลักษณะเป็นแกะ
หัวหน้ารัฐบาล

หัวหน้ารัฐบาล  หมายถึงเจ้าหน้าที่ของรัฐผู้มีตำแหน่งอาวุโสสูงสุดหรือรองอาวุโสสูงสุดในฝ่ายบริหารของรัฐเอกราช รัฐสหพันธ์ หรืออาณานิคมปกครองตนเองหนึ่ง ผู้ซึ่งมักเป็นประธานคณะรัฐมนตรี คำว่า "หัวหน้ารัฐบาล" มักใช้แยกกับคำว่า "ประมุขแห่งรัฐ" เช่น ในอนุสัญญากรุงเวียนนาว่าด้วยกฎหมายสนธิสัญญา ข้อ 7 และอนุสัญญาว่าด้วยการป้องกันและลงโทษอาชญากรรมที่กระทำต่อบุคคลที่ได้รับความคุ้มครองระหว่างประเทศ รวมทั้งตัวแทนทางทูต ข้อ 1 และรายการพิธีสารสหประชาชาติ อำนาจของหัวหน้ารัฐบาล และความสัมพันธ์ระหว่างตำแหน่งนั้นกับสถาบันอื่นของรัฐ (เช่น ประมุขแห่งรัฐและสภานิติบัญญัติ) แตกต่างกันได้มากตามแต่ละรัฐ ส่วนใหญ่ขึ้นอยู่กับตัวแบบรัฐธรรมนูญเฉพาะที่เลือก
ทะเลสาบเซนต์แคลร์

ทะเลสาบเซนต์แคลร์  เป็นทะเลสาบในรัฐมิชิแกน สหรัฐอเมริกา และรัฐออนแทรีโอ ประเทศแคนาดา โดยมีเส้นเขตแดนระหว่างประเทศทั้งสองลากผ่าน ทะเลสาบมีลักษณะรูปร่างคล้ายหัวใจ ตั้งชื่อตาม นักพรตหญิงกลาราแห่งอัสซีซี ซึ่งนักสำรวจชาวยุโรปได้ค้นพบทะเลสาบนี้ในวันฉลองนักบุญ ทะเลสาบมีเนื้อที่ประมาณ 430 ตร.ไมล์ (1,100 ตร.กม.) ความลึกเฉลี่ยราว 11 ฟุต (3.4 เมตร) ทะเลสาบเป็นส่วนหนึ่งของระบบทะเลสาบเกรตเลกส์ เชื่อมต่อกับทะเลสาบฮูรอนโดยแม่น้ำเซนต์แคลร์ และเชื่อมต่อกับทะเลสาบอิรีโดยแม่น้ำดิทรอยต์
โรงเรียนสามโคก

โรงเรียนสามโคก  เป็นโรงเรียนรัฐบาล สังกัดองค์การบริหารส่วนจังหวัดปทุมธานี กระทรวงมหาดไทย เดิมนั้นสังกัด สำนักงานคณะกรรมการการศึกษาขั้นพื้นฐาน กระทรวงศึกษาธิการ เปิดทำการเรียนการสอนในระดับมัธยมศึกษา ตั้งอยู่ที่หมู่ที่ 3 ตำบลบ้านงิ้ว อำเภอสามโคก จังหวัดปทุมธานี เปิดการเรียนการสอนครั้งแรก วันที่ 26 พฤษภาคม พ.ศ.2503
ประวัติโรงเรียน.
โรงเรียนถือกำเนิดจาก ท่านพระครูถาวรกิจโกศล เจ้าอาวาสวัดป่างิ้ว มีความประสงค์ที่จะก่อตั้งโรงเรียนมัธยมวิสามัญรุ่น 4 โดยได้เชิญผู้ปกครองนักเรียนในอำเภอสามโคก และอำเภอใกล้เคียง มาประชุมที่วัดป่างิ้ว เมื่อวันที่ 28 มีนาคม 2503 เพื่อปรึกษาหารือกันจัดตั้งโรงเรียนมัธยม ภายในบริเวณวัดป่างิ้ว ซึ่งทางวัดยินดีให้ใช้ที่ดิน 12 ไร่ และให้สมทบก่อสร้างเป็นเงินจำนวน 14,620 บาท จังหวัดปทุมธานีได้มีคำสั่งให้เริ่มทำการสอนได้ ในวันที่ 26 พฤษภาคม 2503 โดยอาศัยชั้นบนอาคารเรียนประถมศึกษาของโรงเรียนวัดป่างิ้ว ในวันเปิดเรียนมีนักเรียนชายและหญิงรวม 9 คน นายสมทรง แรงกล้า ครูใหญ่โรงเรียนวัดป่างิ้วรักษาการแทนครูใหญ่ นายศักดา พวงดี ครูโรงเรียนนันทมุนีบำรุง มาช่วยสอนเป็นการภายใน
ต่อมาจังหวัดปทุมธานีได้มีคำสั่งแต่งตั้งนายสังเวียน จิตระยนต์ ครูโรงเรียนสตรีปทุมธานี “คณะราษฎร์บำรุง 3” มาดำรงตำแหน่งครูใหญ่ ตั้งแต่วันที่ 5 มิถุนายน 2503 และได้มีประกาศกระทรวงศึกษาธิการให้เปิดชั้นเรียนขึ้น ณ วันที่ 4 พฤษภาคม 2503 ตามหนังสืออำเภอสามโคกที่ 1444/2503 ลงวันที่ 14 มิถุนายน 2503 เดิมนั้นเป็นโรงเรียนมัธยมวิสามัญตอนปลาย (ม.4-ม.6) สังกัดแผนกโรงเรียนส่วนภูมิภาคของโรงเรียนรัฐบาลกรมวิสามัญศึกษา กระทรวงศึกษาธิการ ใช้อักษรย่อ ปท.21 จัดการสอนแบบสหศึกษา
ต่อมาในปี 2507 คณะครูอาจารย์ ผู้ปกครองนักเรียน และท่านพระครูถาวรกิจโกศล เจ้าอาวาสวัดป่างิ้ว จัดหาเงินสมทบ จำนวน 100,000 บาท เพื่อจัดสร้างอาคารเรียนแบบ 216 โดยได้วางศิลาฤกษ์อาคารเรียนวันที่ 22 กุมภาพันธ์ 2507 โดยผู้ว่าราชการจังหวัดปทุมธานี นายพูนสวัสดิ์ กำลังงาน เป็นประธานพิธีต่อมาในปีงบประมาณ 2508 ได้รับเงินงบประมาณค่าที่ดินและสิ่งก่อสร้าง เป็นเงิน 200,000 บาท เพื่อต่อเติมก่อสร้างอาคารเรียน และได้สร้างเสร็จเรียบร้อยเมื่อวันที่ 4 ธันวาคม 2508 และในวันที่ 8 มกราคม 2509 ได้จัดทำบุญอาคารเรียนใหม่และใช้เรียนตั้งแต่วันนั้นเป็นต้นมา
โรงเรียนสามโคกได้โอนไปสังกัดองค์การบริหารส่วนจังหวัดปทุมธานี เมื่อวันที่ 7 พฤษภาคม 2552 พร้อมกับได้รับงบประมาณปี พ.ศ. 2553 เป็นค่าสร้างอาคารเรียน 7 ชั้น จำนวน 1 หลัง อาคารเรียน 4 ชั้น จำนวน 1 หลัง และอาคารอเนกประสงค์จำนวน 1 หลัง ทำพิธีวางศิลาฤกษ์ เมื่อวันที่ 4 มิถุนายน 2553 โดยมีนายชาญ พวงเพ็ชร์ นายกองค์การบริหารส่วนจังหวัดปทุมธานี เป็นประธานพิธีเปิดงาน
ซามูเอล พี. บุช

ซามูเอล เพรสคอตต์ บุช  เป็นนักธุรกิจชาวอเมริกัน เขาเป็นบรรพบุรุษของตระกูลบุช เขาเป็นบิดาของวุฒิสมาชิกสหรัฐ เพรสคอตต์ บุช เป็นปู่ของอดีตประธานาธิบดีสหรัฐ จอร์จ เอช. ดับเบิลยู. บุช และเป็นทวดของอดีตประธานาธิบดีสหรัฐ จอร์จ ดับเบิลยู. บุช
ช่วงแรกของชีวิต.
บุชเกิดในออเรนจ์ นิวเจอร์ซีย์ เขาเป็นลูกของแฮเรียต เฟย์กับ เจมส์ สมิธ บุช บิดาของเขาเป็นบาทหลวงในโบสถ์เกรซในออเรนจ์ รัฐนิวเจอร์ซีย์ เขาเติบโตในหลายที่ทั้งรัฐนิวเจอร์ซีย์ ซานฟรานซิสโก และเกาะสแตเทน แต่เขาใช้ชีวิตผู้ใหญ่ส่วนใหญ่ในโคลัมบัส รัฐโอไฮโอ เขาได้แต่งงานกับฟลอรา เชลดอน ในวันที่ 20 มิถุนายน พ.ศ. 2437 พวกเขามีลูกด้วยกัน 5 คนได้แก่ 
ภรรยาของเขาฟลอรา บุช ได้เสียชีวิตไปเมื่อวันที่ 4 กันยายน พ.ศ. 2463 โดยเธอถูกรถชนที่นาร์ราแกนเซตต์ รัฐโรดไอแลนด์ ต่อมาเขาได้แต่งงานอีกครั้งกับ มาร์ธา เบล คาร์เตอร์ ในวันที่ 2 กันยายน พ.ศ. 2468 แล้วมีลูกด้วยกัน 2 คนได้แก่
การเสียชีวิต.
บุชเสียชีวิตเมื่อวันที่ 2 กุมภาพันธ์ พ.ศ. 2491 มีอายุ 84 ปี ที่โคลัมบัส รัฐโอไฮโฮ เขาถูงฝังอยู่ที่สุสานกรีนลอว์น ในโคลัมบัส รัฐโอไฮโฮ
โอเชียนเวิลด์

โอเชียนเวิลด์  เป็นสวนสนุกและสวนน้ำในอดีต รูปแบบเดียวกับสวนสยามแต่มีขนาดย่อมกว่า ตั้งอยู่บริเวณหาดบางแสน จ.ชลบุรี บนเนื้อที่ประมาณ 26 ไร่ ถือเป็นสวนน้ำแห่งแรกในประเทศไทยที่ตั้งอยู่ติดทะเล
โอเชียนเวิลด์ เปิดบริการตั้งแต่ปลายปี พ.ศ. 2529 – 2537 ดำเนินงานโดยบริษัท ไทยดัช จำกัด ซึ่งเป็นบริษัทตัวแทนสั่งเข้าอุปกรณ์เครื่องเล่นสวนสนุกจากยุโรป เช่น อิตาลี เนเธอร์แลนด์ เยอรมัน โอเชียนเวิลด์มีสวนน้ำที่มีสไลเดอร์ที่สูงที่สุดในประเทศ มีสวนสนุกที่มีเครื่องเล่นหลากชนิด มี Book Center และสวนหย่อมสำหรับพักผ่อนหย่อนใจ 
หลังจากปิดกิจการแล้ว ได้ถูกรื้อและสร้างเป็นโรงแรมเดอะไทด์ รีสอร์ท บางแสน
ปลาช่อนเหนือ

ปลาช่อนเหนือ หรือ ปลาช่อนอากัส หรือ ปลาช่อนจีนลายจุด (ชื่อวิทยาศาสตร์: "Channa argus") ปลาน้ำจืดชนิดหนึ่ง ในวงศ์ปลาช่อน (Channidae) 
เป็นปลาช่อนชนิดหนึ่ง ที่พบกระจายพันธุ์ในซีกโลกทางเหนือและเอเชียตะวันออก ในที่ ๆ มีอุณหภูมิหนาวเย็น เช่น รัสเซีย, คาบสมุทรเกาหลี และจีน มีขนาดโตเต็มที่ประมาณ 90 เซนติเมตร เป็นปลาทีมีอุปนิสัยดุร้าย กินอาหารไม่เลือก ปรับตัวให้เข้ากับถิ่นที่อยู่อาศัยได้เป็นอย่างดี แพร่ขยายพันธุ์ด้วยการทำรังวางไข่ครั้งละมากกว่า 15,000 ฟอง โดยที่ปลาทั้งคู่จะช่วยกันดูแลลูกปลาด้วยตนเอง 
เป็นปลาที่นิยมรับประทานกันในร้านอาหาร หรือภัตตาคารทั่วไปในจีน, ไต้หวัน และฮ่องกง ในวัฒนธรรมเกาหลี ปลาช่อนเหนือมีชื่อเรียกในภาษาเกาหลีว่า "คามุลฉิ" (가물치; Gamulchi) ใช้เป็นอาหารยอดนิยมเพื่อสุขภาพ และเป็นสัญลักษณ์ของการมีอายุยืนยาว 
ปลาช่อนเหนือมีราคาซื้อขายที่ถูก และถูกนำไปแพร่กระจายพันธุ์จนเป็นปัญหาสิ่งแวดล้อมในฐานะชนิดพันธุ์ต่างถิ่นในหลายพื้นที่ ไม่นิยมเลี้ยงเป็นปลาสวยงาม ยกเว้นในตัวที่มีสีขาวเงางามทั้งตัวเหมือนพลาตินัม ที่พบในมณฑลเสฉวน ซึ่งมีราคาซื้อขายที่แพง 
นอกจากนี้แล้ว ปลาช่อนเหนือยังมีปลาช่อนอีกชนิดหนึ่งที่มีลักษณะใกล้เคียงกันคือ ปลาช่อนมาคูลาต้า ("C. maculata") ซึ่งมีขนาดลำตัวสั้นกว่า และป้อมสั้นกว่า จุดแต้มบนลำตัวมีขนาดเล็กกว่า และกระจายไม่เป็นระเบียบ
ชนิดย่อย.
แบ่งออกได้เป็น 2 ชนิดย่อย
ปลาช่อนบานคาน

ปลาช่อนบานคาน หรือ ปลาช่อนบังกา (ชื่อวิทยาศาสตร์: "Channa bankanensis") ปลาน้ำจืดชนิดหนึ่ง ในวงศ์ปลาช่อน (Channidae) 
ปลาช่อนบานคาน เป็นปลาช่อนชนิดหนึ่ง มีลักษณะเหมือนปลากระสง ("C. lucius") แต่ส่วนหัวไม่เรียวแหลมเหมือนปลากระสง และรูปทรงลำตัวค่อนข้างจะกลมเป็นทรงกระบอกมากกว่า มีขนาดโตเต็มที่ประมาณ 23.5 เซนติเมตร พบกระจายพันธุ์ในตอนใต้ของมาเลเซีย, เกาะสุมาตรา, เกาะกาลีมันตัน และเกาะบังกาในอินโดนีเซีย ในแหล่งน้ำในป่าพรุที่มีค่าพีเอช (pH) ไม่เกิน 4 
เป็นปลาสวยงามที่หาได้ยาก ในประเทศไทยเคยมีเข้ามาจำหน่ายเพียงครั้งเดียวเท่านั้น โดยการเลี้ยงในตู้ปลาสามารถปรับค่าพีเอชของน้ำให้อยู่ที่ราว 5.5-6 ได้ สามารถเพาะขยายพันธุ์ได้แล้วในตู้กระจก โดยวางไข่แบบไข่ลอย แม่ปลาคอยดูแลลูกปลา กินอาหารจำพวกแมลง และปลาขนาดเล็ก มีอุปนิสัยดุร้าย